ടോഗ

ഏ.ഡി. 100  വരെ റോമിലെ സർക്കാരുദ്യോഗസ്ഥരുടെ വേഷമായിരുന്നു ടോഗ. 
ആറു മീറ്റർ (ഇരുപതടി) നീളമുള്ള ഒരു തുണിയായിരുന്നു ഇത്. ഒരു കുപ്പായത്തിനു മേലേയാണ് സാധാരണഗതിയിൽ ഇത് ധരിച്ചിരുന്നത്. കമ്പിളി കൊണ്ടായിരുന്നു ഇതുണ്ടാക്കിയിരുന്നത്. ഇതിനു കീഴെ ധരിച്ചിരുന്ന കുപ്പായം മിക്കപ്പോഴും ലിനൻ കൊണ്ടായിരുന്നു ഉണ്ടാക്കിയിരുന്നത്.

ബി.സി രണ്ടാം നൂറ്റാണ്ടിനുശേഷം ആണുങ്ങൾ മാത്രമായിരുന്നു ഇത് ധരിച്ചിരുന്നത്. റോമൻ പൗരന്മാരെ മാത്രമേ ഇത് ധരിക്കാൻ അനുവദിച്ചിരുന്നുള്ളൂ. ഈ സമയത്ത് സ്ത്രീകൾ സ്റ്റോല എന്ന വസ്ത്രമായിരുന്നു ധരിച്ചിരുന്നത്. വേശ്യകളെ കുലസ്ത്രീകളിൽ നിന്ന് തിരിച്ചറിയുന്നതിനായി വേശ്യകൾ ടോഗ ധരിക്കണമെന്ന വ്യവസ്ഥയുണ്ടായിരുന്നു.Catharine Edwards, "Unspeakable Professions: Public Performance and Prostitution in Ancient Rome," in Roman Sexualities (Princeton University Press, 1997), pp. 81..

അവലംബം

വർഗ്ഗം:വസ്ത്രധാരണം